Hagkerfi bíður skipbrot - ritgerð á mannamáli

Ritgerð þeirra Gylfa Zoega og Jóns Daníelssonar um skipbrot hagkerfisins er mögnuð og ætti að vera skyldulesning fyrir alla Íslendinga. Í ljósi furðulegs málflutnings sjálfstæðismanna þessa dagana og algjörrar afneitunar þeirra á eigin ábyrgð, flokksins og afleiðingum á stefnu hans ætti að skylda þá til að lesa hana að minnsta kosti tíu sinnum hver. Þeir Gylfi og Jón sýna svo ekki verður um villst - í góðri samantekt á mannamáli - hvað olli efnahagshruni þjóðarinnar, hverju var um að kenna og benda á leiðir til úrbóta.

Í formála að viðtalinu í Kastljósi í gærkvöldi um ritgerðina sagði Gylfi Zoega m.a.: "Tilgangurinn með því að skrifa svona ritgerð var að segja í fyrsta sinn frá því hvað gerðist hér á síðasta ári. Okkur hefur fundist vanta að einhver segði bara hreint og beint hvað gerðist. Af því að mikið af því sem kemur fram kemur fram hjá aðilum sem hafa hagsmuna að gæta í að verja sína stöðu, sinn orðstír, sín völd o.s.frv. Það er eiginlega óþolandi fyrir fólk sem er að verða fyrir verulegu hnjaski... og þetta er verulegt áfall sem þjóðin verður fyrir, þúsundir manna missa vinnuna í hverjum mánuði... að við skulum þurfa að hlusta á upplýsingagjöf frá aðilum sem eru kannski fyrst og fremst að hugsa um eigin hag en eru opinberir starfsmenn og ættu að vera að hugsa bara um okkar hag."

Ritgerðin er 19 síður auk tilvitnana og því helst til viðamikil til að setja inn í bloggfærslu. Hún er hengd við þessa færslu neðst í .pdf skjali, en ég útbjó líka albúm undir hana þar sem hægt er að lesa hana síðu fyrir síðu. Smellið á hverja síðu þar til læsileg stærð fæst. En hér er Kastljósviðtalið við þá félaga.

Skrár tengdar þessari bloggfærslu:

Hagkerfi bíður skipbrot - Gylfi Zoega og Jón Daníelsson

Fyrri ummæli:
Búin að lesa skýrsluna og m.a.s. blogga um hana. Sammála, hún ætti að vera skyldulesning og skýrslan staðfestir allt það sem okkur grunaðir svo sterkt.

Ég las líka alla skýrsluna Vonandi les Davíð hana líka og segir af sér í framhaldinu.

||

Já þetta ætla ég að lesa.

missti nú nokkuð álit á jóni daníels samt þegar hann vildi ekki láta frysta eigur auðmanna og kallaði yfirlýsingar vg lýðskrum.

Ummæli:
Ritgerðin er að malla í prentaranum á meðan ég skrifa þessa athugasemd. Langaði bara að nota tækifærið og brosa á móti athugasemd frá þér inni á blogginum mínu fyrir stuttu síðan Athugasemdina sem um ræðir settir þú inn hjá mér þegar við birtum grein eftir GAT á bloggunum okkar á sama tíma.

Þetta er samt ekki í eina skiptið sem mér hefur virst að við séum að hugsa það sama þó við nálgumst það með ólíkum hætti. Það kemst heldur enginn með tærnar þar sem þú ert með hælanna í faglegum vinnubrögðum hér á blogginu þannig að mér dettur ekki í hug að líkja okkur saman hvað það varðar!

Þessi færsla er gott dæmi um það sem ég meina í sambandi við það að virðumst stundum vera uppteknar af því sama og það m.a.s. oft á nánast sama tímanum Það hefur oftar en ekki komið fyrir að mig langar að skrifa um eitthvað en ákveð svo að bíða eftir því hvort þú munir ekki fjalla um það þar sem ég treysti þér miklu betur fyrir því. Mér hefur alltaf orðið að ósk minni í þessum tilvikum

Verkefni: Hatursorðræða eða ekki
Merking: Ekki hatursorðræða